ΚΑΝΟΝΙΣΜΟΣ (ΕΟΚ) αριθ. 797/80 ΤΗΣ ΕΠΙΤΡΟΠΗΣ της 31ης Μαρτίου 1980 περί προσαρμογής των επιστροφών και των εισφορών κατά την εξαγωγή που καθορίζονται εκ των προτέρων στον τομέα της ζάχαρης

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 3330/74 του Συμβουλίου της 19ης Δεκεμβρίου 1974 περί κοινής οργανώσεως αγοράς στον τομέα της ζάχαρης(1), όπως τροποποιήθηκε τελευταία με τον κανονισμό (ΕΟΚ) αριθ. 1396/78(2), και ιδίως το άρθρο 19 παράγραφοι 2 και 4,

Εκτιμώντας:

ότι το άρθρο 12 του κανονισμού (ΕΟΚ) αριθ. 766/68 του Συμβουλίου της 18ης Ιουνίου 1968 περί θεσπίσεως γενικών κανόνων που αφορούν την παροχή των επιστροφών κατά την εξαγωγή ζάχαρης(3), όπως τροποποιήθηκε τελευταία με τον κανονισμό (ΕΟΚ) αριθ. 1439/76(4), προβλέπει ότι εάν κατά τη διάρκεια της περιόδου που περιλαμβάνεται μεταξύ:

- της ημέρας υποβολής της αιτήσεως πιστοποιητικού εξαγωγής που συνοδεύεται με μια αίτηση προκαθορισμού της επιστροφής, ή

- της ημέρας λήξεως της προθεσμίας για την υποβολή των προσφορών, όταν πρόκειται για μια επιστροφή που καθορίζεται δια διαγωνισμού,

και της ημέρας εξαγωγής, γίνεται μια τροποποίηση των τιμών ζάχαρης ή μελάσσας που καθορίζονται δυνάμει του κανονισμού (ΕΟΚ) αριθ. 3330/74, δύναται να προβλεφθεί προσαρμογή του ποσού της επιστροφής-

ότι, δυνάμει του κανονισμού (ΕΟΚ) αριθ. 561/80 της Επιτροπής της 5ης Μαρτίου 1980 περί ενός διαρκούς διαγωνισμού για τον καθορισμό εισφορών και/ή επιστροφών κατά την εξαγωγή λευκής ζάχαρης(5), δύνανται επίσης να καθορίζονται εκ των προτέρων εισφορές κατά την εξαγωγή- ότι από το εξής, πρέπει να επεκταθεί η προβλεπόμενη στο άρθρο 12 του κανονισμού (ΕΟΚ) αριθ. 766/68 δυνατότητα, στις εισφορές αυτές-

ότι πρέπει να προβλεφθεί ότι θα επέλθει αύξηση των τιμών ζάχαρης και της συνεισφοράς αποθεματοποιήσεως από την 1η Ιουλίου 1980 και ότι ένας ορισμένος αριθμός πιστοποιητικών εξαγωγής που ζητήθηκαν προ της ημερομηνίας αυτής και που προκαθορίζουν μια επιστροφή ή μια εισφορά κατά την εξαγωγή δεν θα χρησιμοποιηθούν παρά μετά την ημερομηνία αυτή- ότι φαίνεται ότι οι εξαγωγείς δεν δύνανται να εξακριβώσουν από τώρα τη διαθέσιμη ζάχαρη στις τιμές της τρέχουσας ζαχαρικής περιόδου για την παράδοσή της από 1ης Ιουλίου 1980- ότι από τούδε, πρέπει να γίνεται χρήση της δυνατότητος προσαρμογής των επιστροφών και των εισφορών κατά την εξαγωγή ζάχαρης που προκαθορίστηκαν προ της 1ης Ιουλίου 1980 και για την εξαγωγή της οποίας έχουν συμπληρωθεί οι τελωνειακές διαδικασίες μετά την ημερομηνία αυτή- ότι η προσαρμογή αυτή θα γίνει σύμφωνα με τη διαφορά μεταξύ της τιμής παρεμβάσεως της ζάχαρης που ισχύει για τη ζαχαρική περίοδο 1980/1981, κάθε μια από τις τιμές αυτές όντας αυξημένη κατά τη συνεισφορά στην εν λόγω αποθεματοποίηση-

ότι το άρθρο 5 παράγραφος 2 τρίτο εδάφιο του κανονισμού (ΕΟΚ) αριθ. 2682/72 του Συμβουλίου της 12ης Δεκεμβρίου 1972 περί θεσπίσεως, για ορισμένα γεωργικά προϊόντα που εξάγονται υπό μορφή εμπορεύματος που δεν αναφέρεται στο παράρτημα II της συνθήκης, των γενικών κανόνων παροχής των επιστροφών κατά την εξαγωγή και των κριτηρίων καθορισμού του ποσού τους(6), όπως τροποποιήθηκε πρόσφατα με τον κανονισμό (ΕΟΚ) αριθ. 707/78(7), ορίζει ότι το ποσοστό της επιστροφής υπό το καθεστώς του προκαθορισμού προσαρμόζεται σύμφωνα με τους ίδιους κανόνες με αυτούς που ισχύουν στο θέμα του προκαθορισμού των επιστροφών των σχετικών με τα προϊόντα βάσεως που εξάγονται στη φυσική τους κατάσταση- ότι πρέπει επομένως, στην περίπτωση αυτή, να προβλεφθεί η προσαρμογή που λαμβάνεται υπόψη-

ότι τα προβλεπόμενα στον παρόντα κανονισμό μέτρα είναι σύμφωνα με τη γνώμη της Επιτροπής Διαχειρίσεως Ζάχαρης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Εφ' όσον πληρούνται οι προβλεπόμενες στο άρθρο 12 του κανονισμού (ΕΟΚ) αριθ. 766/68 προϋποθέσεις, οι επιστροφές κατά την εξαγωγή και οι εισφορές κατά την εξαγωγή που καθορίζονται εκ των προτέρων προ της 1ης Ιουλίου 1980 για τα προϊόντα που εμφαίνονται στο παράρτημα του παρόντος κανονισμού και που εξάγονται μετά την ημερομηνία αυτή, προσαρμόζονται σύμφωνα με την παράγραφο 2.

2. Για την προσαρμογή που αναφέρεται στην παράγραφο 1, η επιστροφή κατά την εξαγωγή αυξάνεται και η εισφορά κατά την εξαγωγή μειώνεται, κατά τη διαφορά η οποία εκφράζεται σε ΕΝΜ ανά 100 χιλιόγραμμα που υφίσταται μεταξύ της τιμής παρεμβάσεως για την πλεονασματικότερη ζώνη του εν λόγω προϊόντος, τιμή που ισχύει από 1ης Ιουλίου 1980 και της τιμής παρεμβάσεως του ιδίου προϊόντος, που ισχύει την 30ή Ιουνίου 1980 για την ίδια ζώνη.

Για τον καθορισμό της αναφερόμενης στο προηγούμενο εδάφιο διαφοράς, οι τιμές αυτές παρεμβάσεως προσαυξάνονται κατά τη συνεισφορά που αντιστοιχεί στην αποθεματοποίηση, συνεισφορά η οποία αναφέρεται στο άρθρο 8 παράγραφος 1 τρίτο εδάφιο υπό α) του κανονισμού (ΕΟΚ) αριθ. 3330/74.

Στην περίπτωση της ακατέργαστης ζάχαρης, όταν η απόδοσή της αποκλίνει από εκείνη του ορισμού του αντιπροσωπευτικού ποιοτικού τύπου που αναφέρεται στον κανονισμό (ΕΟΚ) αριθ. 431/68(8), το ποσό της προσαρμογής διαμορφώνεται σύμφωνα με το άρθρο 2 του κανονισμού (ΕΟΚ) αριθ. 837/68(9).

Άρθρο 2

Οι διατάξεις του άρθρου 1 εφαρμόζονται επίσης στην περίπτωση των προϊόντων που αναφέρονται στο παράρτημα, τα οποία εξάγονται υπό μορφή προϊόντων που αναφέρονται στα παραρτήματα του κανονισμού (ΕΟΚ) αριθ. 2682/72.

Άρθρο 3

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ισχύει από της 1ης Ιουλίου 1980.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.

Έγινε στις Βρυξέλλες, στις 31 Μαρτίου 1980.

Για την Επιτροπή

Finn GUNDELACH

Αντιπρόεδρος

(1) ΕΕ αριθ. Ν 359 της 31.12.1974, σ. 1.

(2) ΕΕ αριθ. Ν 170 της 28.3.1978, σ. 1.

(3) ΕΕ αριθ. Ν 143 της 25.6.1968, σ. 6.

(4) ΕΕ αριθ. Ν 167 της 26.6.1976, σ. 3.

(5) ΕΕ αριθ. Ν 61 της 6.3.1980, σ. 18.

(6) ΕΕ αριθ. Ν 289 της 27.12.1972, σ. 13.

(7) ΕΕ αριθ. Ν 94 της 8.4.1978, σ. 7.

(8) ΕΕ αριθ. Ν 89 της 10.4.1968, σ. 3.

(9) ΕΕ αριθ. Ν 151 της 30.6.1968, σ. 42.

ΠΑΡΑΡΤΗΜΑ

"" ID="1" ASSV="3">17.01> ID="2">Σάκχαρις τεύτλων και καλαμοσακχάρου εις στερεάν κατάστασιν:"> ID="2">Α. Σάκχαρις λευκή- σάκχαρις αρωματισμένη ή μετά προσθήκης χρωστικων ουσιών"> ID="2">Β. Σάκχαρις ακατέργαστος:

α) Προοριζομένη να υποστεί εξευγενισμόν

β) Έτερα">